Jokilaaksojen pelastuslaitoksen tunnus.
**Jokilaaksojen pelastuslaitos** (1.1.2023 lähtien *Pohjois-Pohjanmaan pelastuslaitos*) oli vuonna 2004 perustettu pelastuslaitos, jonka toiminta-alue oli Pohjois-Pohjanmaan eteläosissa Siika-, Pyhä- ja Kalajokilaakson alueella. Pelastuslaitos toimii 15 kunnan alueella, ja sen alueella on 24 paloasemaa. Maakunnan pohjoisosassa toimi Oulu-Koillismaan pelastuslaitos.

Oulu-Koillismaan ja Jokilaaksojen pelastuslaitokset yhdistyivät Pohjois-Pohjanmaan pelastuslaitokseksi vuoden 2023 alussa sote-uudistuksen myötä.

Tammikuun 2015 lopussa pelastuslaitoksen alueella asui 130 104 ihmistä. Pelastusjohtajana toimii Jarmo Haapanen. Pelastuslaitoksen keskuspaikka sijaitsee Ylivieskassa. Jokilaaksojen pelastuslaitoksella oli vuonna 2014 yhteensä 2 725 hälytystehtävää.

Pelastuslaitos hoitaa alueellaan pelastuslain ja muiden säädösten määräämiä tehtäviä ja palveluja. Lisäksi Jokilaaksojen pelastuslaitos hoitaa alueellaan ensivastetehtävät.

Pelastuslaitos hoitaa tällä hetkellä ensihoitopalvelujen tuottamisen koko pelastuslaitoksen alueella Reisjärveä lukuun ottamatta.

Jokilaaksojen pelastuslaitoksen alueella Raahessa ja Ylivieskassa on ympärivuorokautisesti miehitetyt paloasemat. Muissa kunnissa hälytystehtäviä hoitavat pääosin Jokilaaksojen pelastuslaitoksen kanssa tekemiensä sopimusten mukaisesti paikkakunnasta riippuen VPK:t, palomieskerhot ja PVPK:t.Lisäksi SSAB:n Raahen terästehtaan alueella hälytystehtäviä hoitaa Prevent360 yrityksen tehdaspalokunta ja Haapajärven asevarikolla erillinen otona toimiva pelastusryhmä.

Paloasemat
----------


|  |  |
| --- | --- |
| * 10 Alavieska
* 11 Haapajärvi
* 12 Haapavesi
* 13 Himanka
* 14 Kalajoki
* 15 Kestilä
* 16 Kärsämäki
* 17 Merijärvi
* 18 Nivala
* 19 Oulaisten VPK
* 20 Pulkkila
* 21 Pyhäjoki
 | * 22 Pyhäsalmi
* 23 Pyhäntä
* 24 Raahe ja Raahen VPK
* 26 Rantsila
* 27 Rautio
* 28 Reisjärvi
* 29 Ruukki
* 30 Sievi
* 31 Siikajoki
* 32 Vihanti
* 33 Ylivieska
 |

* VPK = Vapaaehtoinen palokunta

Tunnustus
---------

Pelastusalan erikoislehti Palokuntalainen valitsi Jokilaaksojen pelastuslaitoksen vuoden 2010 pelastuslaitokseksi. Valinta tehtiin seuraamalla pelastuslaitosten toimintaa.

Katso myös
----------

* Pelastustoimi

Lähteet
-------

1. ↑  Sote-uudistuksessa Jokilaaksojen ja Oulu-Koillismaan pelastuslaitokset yhdistyvät – "Kaksi hyvin erityyppistä pelastuslaitosta" *Yle Uutiset*. Viitattu 16.8.2021.
2. ↑  Kuntien asukasluvut 31.1.2015 vrk.fi:  Väestörekisterikeskus. Viitattu 4.3.2015. [vanhentunut linkki]
3. ↑  Haapanen Jokilaaksojen pelastusjohtajaksi (Arkistoitu – Internet Archive) Pelastustieto.fi viitattu 18.9.2013
4. ↑  Jokilaaksojen pelastuslaitoksen hälytystehtävät Prontonet.fi, viitattu 18.9.2013
5. ↑  Paloasemat.fi > Jokilaaksot *paloasemat.fi*.
6. ↑  Jokilaaksojen pelastuslaitos ylivoimainen ykkönen[vanhentunut linkki] KP24.fi viitattu 2.2.2011


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Suomen pelastuslaitokset |
| --- |
|  |
| Nykyiset | 
* Etelä-Karjala
* Etelä-Pohjanmaa
* Etelä-Savo
* Helsinki
* Itä-Uusimaa
* Kainuu
* Kanta-Häme
* Keski-Pohjanmaa
* Keski-Suomi
* Keski-Uusimaa
* Kymenlaakso
* Lappi
* Länsi-Uusimaa
* Pohjois-Pohjanmaa
* Pirkanmaa
* Pohjanmaa
* Pohjois-Karjala
* Pohjois-Savo
* Päijät-Häme
* Satakunta
* Varsinais-Suomi

 |  |
|  |
| Entiset | 
* Oulu-Koillismaa
* Jokilaaksot

 |

 |

Aiheesta muualla
----------------

* Jokilaaksojen pelastuslaitos (Arkistoitu – Internet Archive)